অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
অন্যান্য সাবটাইটেলের জন্য www.onubadokderadda.com
ফেসবুক পেইজ/গ্রুপ fb.com/onubadokder.adda fb.com/groups/onubadokder.adda
ডেকালগ - অষ্টম অধ্যায় পরিচালক - ক্রিশটভ কিস্লভস্কি
সুপ্রভাত!
চললে? নাকি ফিরলে?
ফিরলাম, চিচিন থেকে রাতের ট্রেন ধরে।
পেয়েছো জিনিসটা?
আবার জিগায়! ১৯৩১ সালে জার্মানদের উত্তর মেরুতে যাওয়ার কাহিনী।
নাম - পোলারফার্ত।
- জেপেলিন নিশ্চয়ই? - তিন তিনটা দুষ্প্রাপ্য স্ট্যাম্প, চরম!
আমাকেও দেখিও একদিন, চললাম।
বিদায়।
অবশ্যই দেখাবো।
সুপ্রভাত।
সুপ্রভাত, প্রফেসর।
ডীন আপনার সাথে কথা বলতে চান।
আসুন, প্রফেসর।
ইনি মিসেস এলজবিয়েতা লরেঞ্জ, নিউ ইয়র্ক থেকে এসেছেন।
আমাদের দেখা হয়েছিলো।
আমেরিকাতে। কি, ঠিক বলছি তো?
- আপনি আমার লেখাগুলো অনুবাদ করেছেন। - প্রায় সবগুলো।
আপনার পোলিশ তো চমৎকার! এতক্ষণ খামোখাই নিজের দাঁত ভাঙলাম।
নিখুঁত ছিলো।
মিসেস লরেঞ্জ এক্সচেঞ্জ প্রোগ্রামে এসেছেন। আপনার কাজ নিয়ে উনি আগ্রহী।
যদ্দূর মনে হলো, উনি আপনার ক্লাসগুলো করতে চান।
বেশ আনন্দের ব্যাপার। আজকের ক্লাসে আসতে চান?
যদি সম্ভব হয়।
আমি একটু আসছি।
মিসেস এলজবিয়েতা লরেঞ্জ আমেরিকান ইন্সটিউটে চাকরি করেন...
...হলোকস্ট থেকে উদ্ধার পাওয়া ইহুদীদের নিয়ে গবেষণা করেন।
চলো, সিলেবাসে ফিরে যাই। মানবিক দ্বন্দ্বজনিত সমস্যা।
কে শুরু করবে?
দুটো রাজনৈতিক আলাপ হয়ে গেছে এর মধ্যেই।
আরেকটা হয়েছে সামাজিক প্রথা নিয়ে।
হ্যাঁ।
ধরুন, একটা মানুষ ক্যান্সারে মারা যাচ্ছে।
এটা এ বছরের তৃতীয় ক্যান্সারজনিত দ্বন্দ্ব।
উনি ডাক্তার হিসেবে চমৎকার। উনি ধার্মিক খ্রিস্টান, এটা জানা থাকা জরুরি।
ডাক্তার, রোগী আর রোগীর স্ত্রী একই বিল্ডিং এ থাকেন।
রোগীর স্ত্রী ডাক্তারকে জ্বালানো শুরু করলো।
সে জানতে চায়...
...তার স্বামী বাঁচবে কিনা।
ডাক্তার ওকে উত্তর দেয় না। ডাক্তার নিজেকে ঈশ্বর ভাবতে চায় না।
ধার্মিক হিসেবে এটা তার জন্য অকল্পনীয়।
কিন্তু স্ত্রীটি আরো জোর করা শুরু করলো।
ডাক্তার সন্দেহ করলো যে, স্ত্রীটি হয়তো বিশেষ কোনো কারণে উত্তরটা চায়।
ডাক্তারের সন্দেহ সত্যি হলো। মহিলাটি গর্ভবতী।
আর বাচ্চাটা আরেকজনের।
রোগীটা এসব জানে না। আরো আছে- মহিলা আগে গর্ভবতী হতে পারছিলো না।
গর্ভের সন্তানকে সে ভালোবাসে, নিজের স্বামীকেও বাসে।
স্বামী সুস্থ হবার সম্ভাবনা থাকলে সে গর্ভপাত করাবে।
মারা গেলে সন্তান জন্ম দেবে।
ডাক্তারকে সেই সন্তানের ভাগ্য নির্ধারণ করতে হবে।
জানার ইচ্ছা না থাকলেও ডাক্তার এখন এটা জানে।
গল্পের শেষটা আমি জানি।
ওয়ারসো খুব ছোটো শহর।
একটু জটিল করি- সন্তানটা জন্ম নিয়েছে।
এটা হয়তো গল্পের সবচেয়ে জরুরি অংশ।
দুঃখিত, কিন্তু এতদূর থেকে রেকর্ডিং আসবে না।
বলেছি, বাচ্চাটা বেঁচে আছে। আর এটাকে গল্পের সবচেয়ে জরুরি অংশ বলে আমি মনে করি।
তোমরা চরিত্রগুলো ব্যাখ্যা করবে, মূল চরিত্রের উদ্দেশ্য ব্যাখ্যা করবে।
চরিত্রের প্রকারভেদ যেহেতু সবারই জানা, বেশ মজাই হবে।
যদিও আমি নিশ্চিত, আমার চেয়ে বেশি প্রকারভেদ তোমরা জানো।
আচ্ছা, ম্যাডাম।
বেশ, আর কেউ কিছু বলতে চাও?
এসো তাহলে আগের ক্লাসের কাহিনীগুলো বিশ্লেষণ করি।
জ্বি, বলুন?
বাচ্চার অংশটা সবচেয়ে জরুরি বলেছিলেন।
তাই না?
ঠিক তাই।
একটা জিনিস বলতে ইচ্ছে হলো। অবশ্য যদি ক্লাসে কিছু বলার অনুমতি পাই, তাহলে...
অবশ্যই, ক্লাসে উপস্থিত সবারই সমান অধিকার আছে।
আমি আসলে একটা ঘটনা বলতে চাই।
আমরা আগ্রহ নিয়ে শুনবো।
কিন্তু ব্যাপারটা একটু সংবেদনশীল।
ঘটনাটা পুরনো, কিন্তু এটার একটা প্রাসঙ্গিকতা আছে।
কাহিনীটা সত্যি।
বাচ্চার জীবন নিয়ে যা বললাম, সেটা কি তোমার কাছে বিশেষ গুরুত্ব বহন করে?
হ্যাঁ।
কিছুটা।
১৯৪৩ এর ফেব্রুয়ারি, শীতকাল।
মূল চরিত্র ৬ বছরের একটা ইহুদী মেয়ে।
ওকে অভিজাত পাড়ার একটা বাসার বেইজমেন্টে আশ্রয় দেয়া হয়েছে।
কিন্তু সেখানে ওকে আর রাখা যাচ্ছে না। ওর বাবা ইহুদী বস্তিতে থাকে!
বাবার বন্ধুরা মেয়েটার জন্য নতুন একটা আশ্রয় খুঁজে বের করলো।
কিন্তু সম্ভাব্য অভিভাবক একটা শর্ত দিলো।
মেয়েটি খ্রিস্টান ধর্মে দীক্ষিত- এমন সার্টিফিকেট দেখাতে হবে।
হাড় কাঁপানো শীতের বিকেলে মেয়েটি আরেক দম্পতির কাছে গেলো...
এই দম্পতি নকল ধর্ম-অভিভাবক সেজে সার্টিফিকেট দেবে যে মেয়েটা ক্যাথলিক।
মেয়েটি শীতে কাঁপছিলো।
দিন শেষে ধর্মপিতাসহ...
... মেয়েটি ওদের ফ্ল্যাটে পৌঁছুলো।
স্বামীটিকে বিচলিত দেখাচ্ছিলো। স্ত্রী বেশ ধীর-স্থির।
ওদেরকে চা সাধা হলো।
মেয়েটা চা খেতে চায়, কিন্তু সময় নেই।
ধর্মপিতার দেরি হচ্ছে, একটু পরেই কারফিউ।
কিন্তু গৃহকর্ত্রী তাড়া দেখালেন না। বরং ওদেরকে বসতে বললেন।
দুঃখিত।
যা ভাগ এখান থেকে।
প্লিজ, বেরিয়ে যান।
ধন্যবাদ।
সালটা ১৯৪৩ বলেছিলেন না?
হ্যাঁ, ফেব্রুয়ারিতে।
- ওয়ারসো শহরে? - হ্যাঁ।
শহরতলী মকোতোর ওদিকে, ওদিনকা সড়কে।
আচ্ছা, তারপর?
হুম, তারপর...
ওরা বসলো। গৃহকর্তা পায়চারি করছিলো।
ওরা একে অপরের দিকে তাকালো।
অবশেষে গৃহকর্ত্রী মুখ খুললো।
ওরা মিথ্যে সার্টিফিকেট দিতে পারবে না।
অনেক চিন্তাভাবনা করে বললো - মিথ্যা সাক্ষ্য দেয়া ধর্মে নিষেধ।
ধর্মপিতা মেয়েটিকে দেখিয়ে করুণা করতে বললো।
কিন্তু ওরা মিথ্যা সাক্ষ্য দিতে অস্বীকৃতি জানালো।
তাদের নৈতিকতার সাথে নাকি এই মিথ্যেটা বেমানান।
এটুকুই।
এরপর ধর্মপিতা আর মেয়েটি উঠে দাঁড়ালো।
গৃহকর্ত্রী বললো, "চা খেয়ে যান"।
মেয়েটা কাপে চুমুক দিলো। ধর্মপিতার দিকে চোখ পড়তে কাপ নামিয়ে রাখলো।
তারপর...
...মেয়েটা ওর ধর্মপিতাসহ দরজা পর্যন্ত গেলো।
বললো, "কিছুক্ষণের মধ্যে কারফিউ"।
কিন্তু ধর্মপিতা নড়লো না।
আর কেউ ছিলো...
- ...ফ্ল্যাটে? - হ্যাঁ, এক বৃদ্ধ ভদ্রলোক।
অন্যদিকে মুখ ফিরিয়ে বসে ছিলেন...
...একটা হুইল চেয়ারে, যদ্দূর জানি।
আর কী কী জানেন?
কাপগুলো উন্নতমানের চায়নার তৈরি, যদিও একটার সাথে অন্যটা মেলে না।
টেবিলে সবুজ কেরোসিন বাতি ছিলো, জ্বলছিলো না অবশ্য।
লোকটা ট্রাউজারের পকেট থেকে একবারও হাত বের করেননি।
আলাপের ২/৩ মিনিটের মধ্যে একবারও না।
এটুকুই জানি।
কারো কোনো প্রশ্ন আছে?
কোনো দ্বিধা?
বলো।
খটকা লাগছে যে ঐ দম্পতি আসলেই ক্যাথলিক কিনা।
ক্যাথলিকদের "প্রতিবেশীর বিরুদ্ধে মিথ্যা সাক্ষ্য" জাতীয় নীতি আছে, কিন্তু এটা তো তা নয়।
অন্য কোনো কারণ আমার জানা নেই। সেদিন সন্ধ্যায় এটাই কারণ মনে হয়েছিলো।
আর কী কারণ থাকতে পারে বলে আপনার মনে হয়?
জানি না। আমার মাথায় কিছু আসছে না।
রাজি না হওয়ার অন্য কোনো কারণ আন্দাজ করতে পারছি না।
হ্যাঁ?
ভয়! ওদের বাসায় কোনো ইহুদীকে পাওয়া গেলে...
...পুরো পরিবারকে মেরে ফেলা হতে পারে, সেই ভয়।
হ্যাঁ, ভয়!
ভয়ের অজুহাত দিলে কি ব্যাপারটা নায্য হয়ে যায়?
আমি শুধু একটা সম্ভাবনার কথা বললাম। আমি কিন্তু বলিনি যে...
আমরা বেশি দূরে চলে যাচ্ছি।
এই গল্পটাতে যে নৈতিক সমস্যা উঠে এসেছে, সেটাই তোমাদের হোমওয়ার্ক।
আর তুমি... ঐ মহিলার পক্ষে একটা গ্রহণযোগ্য দৃষ্টিভঙ্গি তৈরি করো।
ওকে বোঝার চেষ্টা করো।
এটুকুই, ধন্যবাদ।
ওটা মকোতো শহরতলীতে ঘটেনি।
ঠিক তাই, মূল শহরেই ঘটেছে।
নওয়াকোস্কিগো সড়কে।
হ্যাঁ।
তাহলে তুমিই সেই মেয়ে?
হ্যাঁ।
তুমি বেঁচে আছো!
এতগুলো বছর ধরে, যখনই কাউকে সোনালি চেইন নিয়ে খেলতে দেখেছি...
ততবার নিজেকে বলেছি, "হে ঈশ্বর, সে বেঁচে আছে"।
প্রাগ জেলার একটা পরিবার আমাকে আশ্রয় দিয়েছিলো।
ওরা ধর্মপিতার দূর সম্পর্কের আত্মীয়।
ওরা মদ বানাতো। আমি ২ বছর মদের ড্রামের পাশে শুয়েছি।
ওরা এখন আমেরিকায়, আমার সাথেই। গৃহকর্তা মারা গেছেন অনেক আগেই।
আর তুমি এসেছো এখানে, যাতে তোমার গল্প বলার সময়...
...আমার চেহারা দেখতে পারো।
আমি যুক্তরাষ্ট্রে থাকতেই নিজের পরিচয় দিতে চেয়েছিলাম।
চিঠি লিখতে চেয়েছিলাম আপনাকে।
আসতে চেয়েছিলাম।
বাচ্চাটাকে নিয়ে আপনি যদি না লিখতেন, তাহলে হয়তো কখনো আসতাম না।
হ্যাঁ।
আচ্ছা, বুঝেছি।
যারা অন্যদেরকে আশ্রয় দেয়, তারা নাকি আলাদা।
যাদের আশ্রয় দরকার, তাদের বৈশিষ্ট্যও নাকি আলাদা।
হ্যাঁ, আমারো মনে হয় তাদের আলাদা বৈশিষ্ট্য আছে।
আপনারও আছে।
তাই?
হ্যাঁ।
এরপরে আপনি যা যা করেছিলেন, সেগুলো তো সবাই জানে।
আমার গোষ্ঠীর অনেকেই আপনার কাছে ঋণী।
সেদিনকার ছোট্ট মেয়েটা ক্যাথলিক অজুহাতের ভণ্ডামি ধরে ফেলেছিলো।
ছাইদানিটা ঐদিকে।
- আপনি তো ধূমপান করেন না। - কিন্তু চোখ তো আছে।
কোথায় থাকছো? নামিয়ে দেবো?
আমার মনে আছে, তুমি আমাকে নিউ ইয়র্ক ঘুরিয়ে দেখিয়েছিলে।
আমি ভিক্টোরিয়াতে উঠেছি। মাত্র ৩০০ মিটার দূরে।
ডিনার করবে আমার সাথে?
এখানে থাকেন আপনি?
না।
তাহলে এটা কি সেই বাড়িটা?
হ্যাঁ।
এই গেইটে দাঁড়িয়েই তুমি বলেছিলে, "কিছুক্ষণের মধ্যেই কারফিউ"।
এলজবিয়েতা!
এলজবিয়েতা?
- এতবার টেপার মানে কী? - দুঃখিত, আমি বেলের শব্দ শুনতে পাইনি।
একসময় আমি...
আমি একটা মহিলাকে খুঁজছি।
অনেকদিন হলো, এখানে কোনো মহিলা নেই।
কিন্তু এখানে বেশ কিছু পরিবার থাকে, তাই না?
আছে ৫টা, কিন্তু সবাইকে আলাদা করে নক দিন।
আমরা একে অপরকে খুব একটা দেখতে পারি না।
বিজ্ঞাপন দেখে এসেছেন? ভেতরে আসুন।
না, এক বন্ধুকে খুঁজছি। ও এই সিঁড়ি দিয়ে ঢুকেছিলো।
লম্বা মেয়েটা, চুল কালো।
কী?
আমার বন্ধুকে খুঁজছি।
পাগল একটা!
ধ্যাত, ভেতরে যান।
আচ্ছা, ঢোকার জন্য আর কোনো দরজা আছে?
- বিজ্ঞাপন দেখে এসেছেন? - না।
না, নেই।
এত বড় বাড়িতে দরজা একটাই?
বিজ্ঞাপনে আরো দরজা ছিলো?
না, কিন্তু একজন ঢুকে আর বের হয়নি।
হয়তো সে ঢোকেইনি।
ঢুকেছে, আমি দেখেছি।
এলজবিয়েতা!
পাগল কোথাকার!
যা পাগল, ভাগ!
আমি খুঁজছিলাম তোমাকে।
এখানেই ছিলাম।
ভয় পেয়ে গেছিলাম।
ভেবেছিলাম, তুমি বুঝি এখানে আসোইনি।
এসেছি।
জায়গাটা জঘন্য।
আমার আগের ফ্ল্যাটে গিয়েছিলাম।
যে রাতে বাবার বন্ধু দিশেহারা হয়ে গিয়েছিলেন...
...সেদিন ঠিক করেছিলাম, আর কোনোদিন ভয় পাবো না।
এই চল্লিশ বছরে আর আসোনি কেন এখানে?
জায়গাটা দেখতে ইচ্ছে হয়নি?
না, অভিজ্ঞতাটা অপমানজনক।
সাহায্য চাওয়ার অভিজ্ঞতা?
হ্যাঁ, কেউই নিজের অপমানের সাক্ষীকে দেখতে চায় না।
সেই সাক্ষী যদি নির্বাক দালানকোঠাও হয়, তবুও না।
আমরা তদন্ত করি, বিশ্লেষণ আর বর্ণনা করি।
কিন্তু তাতে অন্যায়টা মুছে যায় না।
কেন কেউ মুক্তিদানকারীর ভূমিকা পায়? কেন কাউকে মুক্তির অপেক্ষায় বসে থাকতে হয়? জানেন?
জানি না।
চলুন।
ফ্ল্যাটটা সুন্দর।
আমি ডায়েট করছি, দেখতেই পাচ্ছো!
কাউকে খাওয়ানোর মত কিছু বাসায় নেই।
যাকে আমি চিনতাম, সেই আপনি এতটা পাল্টাবেন, ভাবতে পারিনি।
কিন্তু পাল্টে তো গেলাম!
নওয়াকোস্কিগো সড়কে ভয় পাইয়ে দিয়েছিলে।
দুঃখিত।
কোনো রহস্যের আশায় যদি এত হাজার কিলোমিটার পার করে এসে থাকো...
...তাহলে ভুল করেছো।
তোমার জন্য মিথ্যা সাক্ষ্য দিতে না পারার কারণটা...
...একদম তুচ্ছ।
ঐ রাতের যে প্রভাব আমার জীবনে পড়েছে...
...সেটা অবশ্য অনেক বড়। কিন্তু কথা সেটা না।
যে মানুষটা...
... পকেটে হাত দিয়ে সারা ঘরে পায়চারি করছিলো, সে আমার স্বামী।
ও ১৯৫২ সালে মারা যায়।
আমি জানি।
ও তখন বিদ্রোহী বাহিনীর গোয়েন্দা ছিলো।
যে পরিবারটা তোমাকে দত্তক নেয়ার কথা, ওরা ছিলো গেস্টাপো বাহিনীর চর।
তোমার অভিভাবক, যাজক, আর তোমার মাধ্যমে গেস্টাপোরা...
...আমাদেরকে ধরতো, সেখান থেকে বিদ্রোহী বাহিনীকে।
মিথ্যা সাক্ষ্য দিলে ওরা আমাদেরকে ধরার পথ পেয়ে যেতো।
এটাই পুরো কাহিনী।
হুম, একদম সাদামাটা।
পরে জানা গিয়েছিলো যে, ঐ পরিবার আসলে চর ছিলো না।
বিদ্রোহী বাহিনী তো ভুল করে ওদেরকে প্রায় মেরেই ফেলেছিলো।
আর তুমি ভেবেছিলে...
অবশ্য সেটাই স্বাভাবিক।
চল্লিশ বছর ধরে এটা ভেবে এসেছো তুমি।
আমি জানতাম না যে তুমি বেঁচে আছো।
তোমাকে অনেক বিপদে ফেলে দিয়েছিলাম আমি।
নিশ্চিত মৃত্যুর দিকে ঠেলে দিয়েছিলাম। আর আমি জানতাম...
...আমি কী করছি!
হ্যাঁ, তুমিই ঠিক ছিলে।
কোনো মতাদর্শ, কোনো ধর্ম, কোনোকিছুই একটা বাচ্চার জীবনের চেয়ে বেশি জরুরি নয়।
আপনার ছাত্রদেরকে কী বলেন?
জীবনের আদর্শ কী হওয়া উচিৎ?
আমি কিছুই বলি না।
আমি শুধু ওদেরকে নিজেদের সিদ্ধান্তে পৌঁছুতে সাহায্য করি।
কেন?
নৈতিকতা, আসলে শুধু বইপত্রের জিনিস না।
আমি মানি, এটা সবার মনের মধ্যেই আছে।
পরিস্থিতি হয়তো মানুষের ভালো বা খারাপ দিকটা বের করে আনে।
ঐ সন্ধ্যায় আমার খারাপ দিকটা বেরিয়ে এসেছিলো।
কিন্তু সেটা কে ঠিক করবে?
যিনি আমাদের সবার মধ্যে আছেন।
আপনার কোনো লেখায় কখনো ঈশ্বরের উল্লেখ দেখিনি কিন্তু।
আমি চার্চে যাই না।
ঈশ্বর শব্দটাও ব্যবহার করি না।
কিন্তু সংশয় জিনিসটাও তো আলোচনা ছাড়া অসম্ভব।
মানুষের বেছে নেয়ার স্বাধীনতা আছে।
সে চাইলে ঈশ্বরের ধারণা ঝেড়ে ফেলতে পারে।
আর ঈশ্বরকে প্রতিস্থাপিত করবে কী দিয়ে?
ইহকালে, নিঃসঙ্গতা দিয়ে।
আর পরকালে...
চেষ্টা করবে...
খুঁজে বের করতে চাইবে...
শূন্যতা ছাড়া আসলেই কিছু আছে কিনা।
পরকাল মানে...
হ্যাঁ, জানি।
একটু...
আসুন, প্লিজ।
ও, ভেবেছিলাম আপনি একা।
শুভ সন্ধ্যা, ম্যাডাম।
শুধু এটা দেখাতে এসেছিলাম।
সুন্দর, সত্যিই দারুণ।
বিরক্ত করার জন্য দুঃখিত। তোমার ছেলেকে দেখিও।
এসবে ওর অনেক আগ্রহ।
দেখাবো, পোলারফার্ত, লেড জেপেলিন, ১৯৩১ সাল
একদম ঠিক। শুভ রাত্রি তাহলে...
শুভ রাত্রি... ধন্যবাদ।
ডাকটিকেট সংগ্রহকারী?
তার চেয়েও বেশি। মাঝে মাঝে এমনভাবে দেখায়...
...যেন নিজের নাতি-নাতনীকে দেখাচ্ছে।
অথবা ছেলেমেয়ের ছবি দেখাচ্ছে।
বাসার সোয়েটার পরে ছিলো। প্রতিবেশী মনে হলো।
হ্যাঁ, প্রতিবেশীই।
জানো, যে ডাক্তার আর রোগীকে নিয়ে...
...ক্লাসে আলোচনা করছিলাম...
...ওরাও এই বিল্ডিং-এ থাকে।
বিল্ডিংটা দারুণ তো!
যে কোনো বিল্ডিং এর মতই আসলে।
প্রত্যেকটা বাড়িতেই অনেক মানুষ থাকে। অনেক ধরনের সমস্যার মাঝে বেঁচে থাকে।
কথা সত্যি।
ধন্যবাদ।
যাদের বাড়িতে আমার আশ্রয়ের কথা হচ্ছিলো...
...আপনি ওদেরকে চেনেন?
হ্যাঁ।
এটা জানতেই কি এসেছো এতদূর?
ওদের সাথে দেখা করতে পারি?
দেখা করতে চাও?
ঠিকাছে, কাল নিয়ে যাবো তোমাকে।
প্রাগ জেলাতে ছোট্টো একটা দর্জির দোকান আছে ওদের।
কিন্তু আমি ভেতরে যাবো না।
যুদ্ধের পর একবারই দেখা হয়েছিলো ওদের সাথে।
বলেছিলাম, "আমি দুঃখিত"।
এটুকুই বলতে পেরেছিলাম।
জানি, সেটা যথেষ্ট ছিলো না।
তুমি কি...
...রাতটা এখানে থাকবে?
আমার আরেকটা রুম আছে।
ঐ রুমটাতে এখন কেউ থাকে না বললেই চলে।
দারুণ, তাই না?
কেমন লাগলো?
করছোটা কী, শুনি?
টিভিতে একজন করে এমন।
আমি যে আরো ভালো পারি, সেটা দেখাতে চাই।
এটা হচ্ছে রাবার স্ট্যান্ড! ও এটা পারে না।
কীভাবে করলে এটা?
যে কেউ পারবে। সামান্য প্র্যাক্টিসের মামলা!
উল্টোদিকে ঝুঁকুন।
আরেকটু...
পারছেন না?
না, পারছি না।
দেরি হয়ে গেছে, এখন আর পারবেন না। দুঃখিত।
বিদায় তাহলে!
আসুন, নাস্তা করি?
ডায়েটের পঞ্চদশ দিনে শুধু ৫০ গ্রাম কটেজ চিজ আর চিনিছাড়া কফি দেখতে পাচ্ছি।
ঠিকাছে।
আমিও আপনার মত অনেক সকালে উঠি।
তাই?
চলুন, আজকের জন্য ডায়েট বাদ দিন।
- ঐ রুমটা... - কোন রুম?
যেটায় আমি ঘুমালাম, ওটা কি আপনার ছেলের রুম?
হ্যাঁ, ছিলো একসময়।
কিন্তু এখন থাকে না এখানে?
না, সে আমার সাথে থাকতে চায়নি।
ফুলগুলো তুমি কিনেছো?
হ্যাঁ, আপনি ফুল পছন্দ করেন, যা দেখলাম।
ধন্যবাদ।
সে কোথায়?
সংক্ষেপে বললে...
...আমার কাছ থেকে অনেক অনেক দূরে।
ঐ যে, ওখানে...
আমি শপিং শেষে তোমাকে নিতে আসবো।
জ্বি, ম্যাডাম?
একটু কথা ছিলো।
আমার সাথে?
কী ব্যাপারে?
আমি এলজবিয়েতা লরেঞ্জ!
আমি আপনাকে চিনি না, ম্যাডাম।
জানি, আমাদের দেখা হয়নি। যুদ্ধের সময় দেখা হবার কথা ছিলো।
দাঁড়ান, দাঁড়ান। আমি যুদ্ধ নিয়ে কোনো কথা বলতে চাই না।
যুদ্ধের পরে কী হয়েছিলো, সেটা নিয়েও না।
আজকের ঘটনা নিয়েও আমার কথা বলার আগ্রহ নেই।
চাইলে ড্রেস, কোট, বা স্যুট বানিয়ে দিতে পারি।
এবার বলুন, কী চান।
আপনি আমার জীবন বাঁচাতে প্রস্তুত ছিলেন, আপনাকে ধন্যবাদ।
থান কাপড় সাথে এনেছেন?
ইদানিং কিছু কিনতে যাওয়া বড় কষ্ট!
১৯৪৩ সালের ফেব্রুয়ারি। আমার বয়স তখন ছয়।
হ্যাঁ।
আমি তখন বাইশ।
তো, কোট তাহলে?
এই ফ্যাশন ম্যাগাজিন তো অনেক পুরনো।
নতুন কিছু পাঠালে রাগ করবেন না তো?
না, এটাও বিদেশ থেকেই এসেছে। অনেক বছর আগে অবশ্য।
এরপর এমন কিছু আর পাইনি।
যুদ্ধের সময়টা নিয়ে কথা বলতে চান না?
ঠিক তাই।
ভাবলাম, না গিয়ে অপেক্ষা করি বরং!
হুম, উনি আমাকে কোট বানিয়ে দিতে চাইলেন।
এমনই ভেবেছিলাম। ওর মাথায় সমস্যা হয়েছিলো একটু।
হয়তো একটু বেশিই।
খুব অদ্ভুত দেশ একটা!
কাল প্রার্থনা করেছিলে?
হ্যাঁ।
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
অন্যান্য সাবটাইটেলের জন্য www.onubadokderadda.com
ফেসবুক পেইজ fb.com/onubadokder.adda ফেসবুক গ্রুপ fb.com/groups/onubadokder.adda